CELEX: 62019TN0061
Language: hr
Date: 2019-02-03 00:00:00
Title: predmet T-61/19: Tužba podnesena 3. veljače 2019. — Drex Technologies protiv Vijeća

15.4.2019   
            
            
               HR
            
            
               Službeni list Europske unije
            
            
               C 139/64
            
         
      Tužba podnesena 3. veljače 2019. — Drex Technologies protiv Vijeća
      (predmet T-61/19)
      (2019/C 139/67)
      Jezik postupka: francuski
      
         Stranke
      
      
         Tužitelj: Drex Technologies SA (Tortola, Britanski Djevičanski Otoci) (zastupnik: E. Ruchat, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi njegovu tužbu dopuštenom i osnovanom;
               
            
                  —
               
               
                  posljedično, naloži Europskoj uniji popravljanje ukupne štete koju je on pretrpio u pravičnom iznosu koji odredi Opći sud;
               
            
                  —
               
               
                  podredno, naloži imenovanje vještaka radi utvrđivanja ukupnog opsega štete koju je pretrpio tužitelj;
               
            
                  —
               
               
                  naloži Vijeću Europske unije snošenje troškova ovog postupka.
               
            
         Tužbeni razlozi i glavni argumenti
      
      U prilog tužbi, tužitelj navodi jedan glavni i jedan podredni tužbeni razlog, koji se temelje na šteti koju je on pretrpio a za koju bi bilo odgovorno Vijeće Europske unije.
      Glavni tužbeni razlog temelji se na tomu da su sporne mjere ograničavanja, odnosno Odluka Vijeća (ZVSP) 2018/778 od 28. svibnja 2018. o izmjeni Odluke 2013/255/ZVSP o mjerama ograničavanja protiv Sirije i njezine naknadne provedbene mjere, nezakonite. Kao prvo, njima se povrjeđuje obveza obrazlaganja iz članka 296. UFEU-a i članka 41. Povelje Europske unije o temeljnim pravima i, kao drugo, njima se nanosi šteta tužiteljevu pravu vlasništva, i pravu na poštovanje njegova ugleda. Ta povreda mu je izravno uzrokovala znatnu imovinsku i neimovinsku štetu, koja se sastoji od povrede njegova ugleda, s jedne strane, i raskida ugovora, gubitka materijala i gubitka prihoda, s druge strane, za koje on ima pravo na popravljanje.
      Podredni tužbeni razlog temelji se na postojanju sustava odgovornosti bez krivnje Europske unije.